《金樱子》
宋代·丘葵

采采金樱子，采之不盈筐。
佻佻双角童，相携过前岗。
采采金樱子，芒刺钩我衣。
天寒衫袖薄，日暮将安归。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。